《蝴蝶二首》
唐代·徐夤

缥缈青虫脱壳微，不堪烟重雨霏霏。一枝秾艳留教住，

几处春风借与飞。防患每忧鸡雀口，怜香偏绕绮罗衣。

无情岂解关魂梦，莫信庄周说是非。

拂绿穿红丽日长，一生心事住春光。最嫌神女来行雨，

爱伴西施去采香。风定只应攒蕊粉，夜寒长是宿花房。

鸣蝉性分殊迂阔，空解三秋噪夕阳。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。